पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर में कोरोना के कारण चिकित्सा व्यवस्था गड़बड़ा गई है। मरीजों को जवाहर लाल नेहरू चिकित्सालय में चिकित्सा परामर्श तक नहीं मिल पा रहा। हाल ये है कि मरीज लेकर जाने वाली एम्बूलेंस को चिकित्सालय के गेट में ही प्रवेश नहीं दिया जाता। ऐसे में एम्बूलेंस चालक वापस मरीज को घर छोड़ रहे हैं। ऐसा ही एक नजारा शनिवार रात को देखने को मिला।
फायसागर रोड, अरावली नगर निवासी विनोद बंसल की तबीयत खराब हुई और 108 एम्बूलेंस को फोन किया। एम्बूलेंस आई और तबीयत खराब देखकर मरीज को एम्बूलेंस में लिया और ऑक्सीजन दी। उसे लेकर जवाहर लाल नेहरू चिकित्सालय लेकर गए। जहां गेट पर मौजूद पुलिसकर्मियों ने एन्ट्री ही नहीं दी। मरीज के परिजन ने चिकित्सक को दिखाने की बात भी कही लेकिन कोई सुनवाई नहीं हुई। थक हार कर मरीज के परिजन ने मरीज को वापस घर छोड़ने की बात कही। इस पर एम्बूलेंस चालक सुखदेव सिंह ने उसे वापस घर छोड़ दिया। सुखदेव सिंह ने बताया कि ऐसा दिनभर ही होता रहता है।
इधर,उधर से कर रहे हैं ऑक्सीजन का इंतजाम
मरीज की रिश्तेदार ने बताया कि जेएलएन अस्पताल में बताया गया कि यहां कोई बेड खाली ही नहीं है। सेटेलाइट हॉस्पिटल ले जाओ, जब वहां पता किया तो वहां भी कोई ऑक्सीजन की व्यवस्था नहीं थी। ऐसे में क्या करते, घर ही लेकर आ गए। अब इधर, उधर से ऑक्सीजन का इंतजाम कर रहें है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn